**12.04.2024.**

**E-pasta nosaukums**

27.aprīlī eParaksta sistēmas darbības ierobežojumi liegs iespēju pieslēgties E-veselībai

**E-pasta teksts**

Saskaņā ar Latvijas Valsts radio un televīzijas centra (LVRTC) plānoto eParaksta sistēmu migrāciju uz jaunu tehnoloģisko platformu šā gada 27.aprīlī gan ārstniecības personām, gan iedzīvotājiem būs liegta iespēja, izmantojot eParakstu, eParaksts mobile, eID, autentificēties portālā E-veselība.

Vienlaikus gan ārstniecības personām, gan iedzīvotājiem, lai pieslēgtos eveseliba.gov.lv, būs iespēja izmantot SmartID.

Šajā laikā nebūs iespējams, izmantojot eParakstu, eParaksts mobile, eID:

* apliecināt e-Identitāti un darījumus internetbankās, valsts iestādēs un pie pakalpojumu sniedzējiem;
* parakstīt dokumentus ar eParaksts mobile, eID un eParaksts karti portālā eParaksts.lv un klientu integrētajos risinājumos;
* izmantot portālu eParaksts.lv;
* izmantot mobilās lietotnes eParaksts mobile un eParakstsLV.

LVRTC informē, ka tehnoloģiskā migrācija notiks 27.aprīlī, sākot no plkst. 00.00 (naktī no 26. uz 27.aprīli). Tehnoloģiskās migrācijas laikā eParaksta lietotājiem - gan privātpersonām, gan organizācijām, būs ierobežota eParaksta rīku darbība, savukārt pēc migrācijas pabeigšanas **visiem eParaksts mobile lietotājiem būs jāizveido jauna eParaksta parole**. LVRTC ir nopublicējis video instrukciju, kura ir pieejama <https://www.eparaksts.lv/lv/palidziba/buj/eParaksts_mobile_lietosana/Ka_atjaunot_eParaksts_paroli>

Nacionālais veselības dienests atgādina, ka ārstniecības personas nodrošina pacientu pieņemšanu un konsultēšanu pēc iepriekš veiktā pieraksta arī, ja nevar pārliecināties par nosūtījuma esamību E-veselībā. Pacienta pieņemšanās laikā nepieciešamās e-receptes un nosūtījumus veido papīra formātā.

LVRTC nodrošinās klientu atbalstu gan pirms, gan arī tehnoloģiskās migrācijas, kā arī informēs par darbu norisi. Jautājumu gadījumā LVRTC aicina sazināties, rakstot uz eparaksts@eparaksts.lv.

Vairāk informācijas: <https://www.eparaksts.lv/lv/par_mums/Jaunumi/27_aprili_partraukums_eParaksta_darbiba>